b'\n_START_ARTICLE_\nJohn Dollond\n_START_SECTION_\n\xc5\xbdivljenje in delo\n_START_PARAGRAPH_\nKo sta Leonhard Euler po teoreti\xc4\x8dni strani in Samuel Klingenstierna prakti\xc4\x8dno pokazala, da se je Newton glede kromati\xc4\x8dne aberacije motil, se je Dollondu leta 1757 posre\xc4\x8dila sestava le\xc4\x8d, ki je bila brez barvne napake. Konstruiral je akromatski daljnogled z akromati\xc4\x8dnim sestavom le\xc4\x8d._NEWLINE_S svojim sinom Petrom (1730-1820), je v Londonu ustanovil prvo tovarno opti\xc4\x8dnih in\xc5\xa1trumentov Znamenje zlatih nao\xc4\x8dnikov in pomorskega kvadranta (angle\xc5\xa1ko The Sign of the Golden Spectacle and Sea Quadrant). Peter je prepri\xc4\x8dal svojega o\xc4\x8deta, da je dal novo pripravo patentirati; \xc4\x8deprav ni nih\xc4\x8de ugotovil, da je pravi izumitelj John, so mu patent brez pomisleka priznali. Vendar so \xc5\xa1e za \xc4\x8dasa Johna drugi angle\xc5\xa1ki optiki o\xc4\x8ditno brez ovire in zapreke izdelovali akromati\xc4\x8dne objektive. Kmalu po o\xc4\x8detovi smrti je Peter vlo\xc5\xbeil to\xc5\xbebo proti nekemu takemu optiku in pravdo tudi dobil. Tedaj je Dru\xc5\xbeba londonskih optikov predlo\xc5\xbeila patentnemu svetu vlogo, s katero so zahtevali preklic patenta. Pravda je trajala dolgo in je bila zapletena, vendar se je kon\xc4\x8dala tako, da je obveljal njegov patent. John je izdelal heliometer.'